బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఐసీఐసీఐ: సోషల్‌ మీడియా ద్వారా నగదు బ‌దిలీ
ప్రైవేట్‌రంగ బ్యాంకింగ్‌ దిగ్గజం ఐసీఐసీఐ బ్యాంకు ప్ర‌వాస భార‌తీయు(ఎన్‌ఆర్‌ఐ)లకు కోసం కొత్త సౌకర్యాన్ని అందుబాటులోకి తీసుకొచ్చింది. ప్సోషల్‌ మీడియా ద్వారా నగదు ను పంపుకునే అవకాశాన్ని తీసుకువచ్చింది.
TNN & Agencies | Updated:
Apr 7, 2018, 10:48AM IST
ఎన్ఆర్ఐల‌కు ఐసీఐసీఐ శుభవార్త‌
ప్రైవేట్‌రంగ బ్యాంకింగ్‌ దిగ్గజం ఐసీఐసీఐ బ్యాంకు ప్ర‌వాస భార‌తీయు(ఎన్‌ఆర్‌ఐ)లకు కోసం కొత్త సౌకర్యాన్ని అందుబాటులోకి తీసుకొచ్చింది. ప్సోషల్‌ మీడియా ద్వారా నగదు ను పంపుకునే అవకాశాన్ని తీసుకువచ్చింది. వాట్సాప్‌, ఫేస్‌బుక్‌తో పాటు ఈ-మెయిల్‌ లాంటి సోషల్‌ మీడియా వేదికల ద్వారా దేశానికి నగదు పంపే సౌలభ్యాన్ని ఐసీఐసీఐ బ్యాంక్‌ అందుబాటులోకి తెచ్చింది. తద్వారా ప్రవాస భారతీయులకు ఈ సౌకర్యాన్ని అందిస్తున్న మొట్టమొదటి బ్యాంకుగా ఘనతను సొంతం చేసుకుంది. సోషల్‌ మీడియా ద్వారా న‌గ‌దు బ‌దిలీ ప్రక్రియ చాలా సురక్షితమైందని, ఈ సేవలు 24 గంటలూ అందుబాటులో ఉంటాయని బ్యాంకు వెల్లడించింది. సోషల్‌ పేగా వ్యవహరిస్తున్న మనీ 2 ఇండియా(ఎం2ఐ) యాప్‌ ద్వారా ఎన్‌ఆర్‌ఐలు సౌకర్యవంతంగా నగదును పంపుకోవచ్చని తెలిపింది.
అంత‌ర్జాతీయంగా సోష‌ల్ మీడియాను వాడుతున్న వారి సంఖ్య నిత్యం పెరుగుతున్న నేప‌థ్యంలో సోష‌ల్ మీడియా ద్వారా న‌గ‌దు బ‌దిలీని మ‌రింత స‌ర‌ళ‌త‌రం చేశామ‌ని ఐసీఐసీఐ బ్యాంక్ ఎగ్జిక్యూటివ్ డైరెక్ట‌ర్ వెల్ల‌డించారు. ఇందుకు యూజ‌ర్లు ఎం2ఐ యాప్‌లో లాగిన్ అయి సోష‌ల్ పేను క్లిక్ చేసి.. న‌గ‌దును ఎంట‌ర్ చేసి 4 అంకెల పాస్ కోడ్ సృష్టించుకోవాలి. అనంతరం బ్యాంకు ఖాతా, న‌గ‌దు బ‌దిలీ తదిత‌ర వివ‌రాల‌ను న‌మోదు చేయాలి. దీంతో ఒక సెక్యూర్డ్ లింక్ జ‌న‌రేట్ అవుతుంది. దీనిని నిర్దేశిత వ్యక్తికి చెందిన సోషల్‌ మీడియా ఖాతాకు జోడించి, లేదా ఈమెయిల్‌ ద్వారా సెండ్‌ చేయాలి. అనంతరం, ఈ సెక్యూర్డ్‌ లింక్‌ సహా, నాలుగు అంకెల కోడ్‌ను బెనిఫిషియరీకి తెలియజేయాలి. పేమెంట్‌ పూర్తి కావాలంటే బెనిఫిషియరీ ఈ సె‍క్యూర్డ్‌ లింక్‌ను క్లిక్‌చేసి 4 డిజిట్‌ కోడ్‌తో సహా, బ్యాంకు ఖాతా వివరాలను జోడించాలి. అపుడు సెండర్‌కు ఒక నోటిఫికేషన్‌ వెళుతుంది. దీంతో సంబంధిత వివరాలను సెండర్‌ నిర్ధారించుకున్నాక ఈ పక్రియ పూర్తవుతుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.